ນູກູອາໂລຟາ

ນູກູອາໂລຟາ (ຕົງກັນ: Nukuʻalofa) ແມ່ນນະຄອນຫຼວງແລະທ່າເຮືອຕົ້ນຕໍຂອງຣາຊະອານາຈັກຕົງກາ, ເຊິ່ງເປັນປະເທດເກາະທີ່ຕັ້ງຢູ່ໃນພາກໃຕ້ຂອງມະຫາສະໝຸດປາຊີຟິກ. ມັນຕັ້ງຢູ່ເທິງຝັ່ງທາງເໜືອຂອງເກາະຕົ້ນຕໍທີ່ມີຊື່ວ່າ ຕົງກາຕາປູ ແລະເປັນເມືອງທີ່ໃຫຍ່ທີ່ສຸດຂອງປະເທດ. ເມືອງນີ້ແມ່ນສູນກາງທາງດ້ານເສດຖະກິດ, ການບໍລິຫານ, ແລະການທ່ອງທ່ຽວຂອງຕົງກາ. ເຖິງວ່າຈະມີອິດທິພົນຂອງຕາເວັນຕົກ, ນູກູອາໂລຟາ ຍັງຄົງຮັກສາຫຼາຍດ້ານຂອງວັດທະນະທຳໂປລີເນຊຽນແບບດັ້ງເດີມຂອງຕົນໄວ້. ຊື່ ນູກູອາໂລຟາ ຖືກແປວ່າ "ທີ່ພັກອາໄສແຫ່ງຄວາມຮັກ".

 ປະຫວັດສາດ 
ປະຫວັດສາດຂອງ ນູກູອາໂລຟາ ເລີ່ມຕົ້ນຈາກການເປັນທີ່ຕັ້ງຖິ່ນຖານຂອງຊາວໂປລີເນຊຽນໃນສະໄໝບູຮານ, ເຊິ່ງໄດ້ຖືກສຳຫຼວດໂດຍ ກັບຕັນ ຄຸກ ໃນປີ 1777. ຕົວເມືອງໄດ້ກາຍເປັນສູນກາງຂອງຄຣິສຕຽນໃນຊຸມປີ 1820 ແລະ ໄດ້ຮັບການປະກາດຢ່າງເປັນທາງການໃຫ້ເປັນນະຄອນຫຼວງຂອງຣາຊະອານາຈັກຕົງກາໃນປີ 1875, ຫຼັງຈາກທີ່ກະສັດ ຈອມຈູມລາດ ຈອຣ໌ຈ ຕູປູ ທີ 1 ໄດ້ປະກາດໃຊ້ລັດຖະທຳມະນູນ ແລະ ສ້າງພະລາຊະວັງຂຶ້ນ. ປະຫວັດສາດສະໄໝໃໝ່ປະກອບມີເຫດການບໍ່ສະຫງົບໃນປີ 2006 ເຊິ່ງນຳໄປສູ່ການທຳລາຍໃຈກາງເມືອງ, ແຕ່ມັນກໍ່ໄດ້ຖືກສ້າງສາຄືນໃໝ່ຢ່າງສຳເລັດຜົນໃນຖານະສູນກາງການປົກຄອງ ແລະ ເສດຖະກິດຂອງປະເທດ.

 ເສດຖະກິດ 
ນະຄອນຫຼວງ ນູກູອາໂລຟາ ມີ ສະພາບເສດຖະກິດທີ່ສຳຄັນຂອງປະເທດ. ເສດຖະກິດພາຍໃນເມືອງສ່ວນໃຫຍ່ແມ່ນອີງໃສ່ການສົ່ງອອກຜະລິດຕະພັນກະສິກຳຜ່ານທ່າເຮືອ, ເຊັ່ນ: ໝາກພ້າວແຫ້ງ, ໝາກກ້ວຍ, ໝາກອຶ ແລະ ວານິລາ. ນອກເໜືອຈາກການສົ່ງອອກແລ້ວ, ຍັງມີການທ່ອງທ່ຽວເຊິ່ງເປັນຂະແໜງການທີ່ສຳຄັນອັນດັບສອງໃນການສ້າງລາຍຮັບເງິນຕາຕ່າງປະເທດ, ແລະ ລາຍຮັບຈາກການໂອນເງິນຈາກຊາວຕົງກາທີ່ອາໄສຢູ່ຕ່າງປະເທດກໍ່ເປັນປັດໃຈຊົດເຊີຍການຂາດດຸນການຄ້າທີ່ສຳຄັນ. ອຸດສາຫະກຳພາຍໃນມີໜ້ອຍ, ສ່ວນໃຫຍ່ແມ່ນບໍລິການພາຍໃນ ແລະ ບໍລິຫານລັດຖະກອນ.

 ພູມອາກາດ 
ສະພາບອາກາດຂອງ ນູກູອາໂລຟາ ແມ່ນສະພາບອາກາດປ່າຝົນເຂດຮ້ອນທີ່ມີລະດູຮ້ອນທີ່ຍາວນານ, ອົບອຸ່ນ ແລະລະດູຝົນຕະຫຼອດປີ. ລະດູຮ້ອນໃນເມືອງແມ່ນຮ້ອນແລະຊຸ່ມຊື່ນ, ອຸນຫະພູມສະເລ່ຍໃນເດືອນກຸມພາແມ່ນປະມານ 26 ອົງສາເຊ (79 ອົງສາຟາເຣນຮາຍ), ໃນຂະນະທີ່ອຸນຫະພູມມັກຈະສູງກວ່າ 28 ອົງສາເຊ (82 ອົງສາຟາເຣນຮາຍ). ລະດູໜາວມີລັກສະນະອ່ອນແລະໄລຍະສັ້ນ: ອຸນຫະພູມສະເລ່ຍໃນເດືອນກໍລະກົດແມ່ນປະມານ 21 ອົງສາເຊ (70 ອົງສາຟາເຣນຮາຍ), ແລະພາຍຸໄຊໂຄນເຂດຮ້ອນອາດຈະເກີດຂຶ້ນໃນຊ່ວງລະດູຝົນ.

 ຄັງຮູບພາບ 

 ອ້າງອີງ 

 ການເຊື່ອມຕໍ່ພາຍນອກ 



ໝວດ:ທະວີບໂອເຊອານີ
ໝວດ:ພູມສາດ